CELEX: C2006/224/28
Language: el
Date: 2006-09-16 00:00:00
Title: Υπόθεση C-233/05: Διάταξη του Δικαστηρίου (έκτο τμήμα) της 1ης Ιουνίου 2006 (αίτηση εκδόσεως προδικαστικής αποφάσεως του Gerechtshof te 's Hertogenbosch — Κάτω Χώρες) — V.O.F. Dressuurstal Jespers κατά Inspecteur van de Belastingdienst/Zuidwest van de rijksbelastingdienst. (Έκτη οδηγία ΦΠΑ — Εργασία φασόν — Έννοια του κατασκευασθέντος αγαθού — Άλογο που υποβάλλεται σε εξάσκηση και εκγύμναση — Απαιτητό του φόρου)

16.9.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/16
            
         Διάταξη του Δικαστηρίου (έκτο τμήμα) της 1ης Ιουνίου 2006 (αίτηση εκδόσεως προδικαστικής αποφάσεως του Gerechtshof te 's Hertogenbosch — Κάτω Χώρες) — V.O.F. Dressuurstal Jespers κατά Inspecteur van de Belastingdienst/Zuidwest van de rijksbelastingdienst.
   (Υπόθεση C-233/05) (1)
   
   (Έκτη οδηγία ΦΠΑ - Εργασία φασόν - Έννοια του «κατασκευασθέντος αγαθού» - Άλογο που υποβάλλεται σε εξάσκηση και εκγύμναση - Απαιτητό του φόρου)
   (2006/C 224/28)
   Γλώσσα διαδικασίας: η ολλανδική
   Αιτούν δικαστήριο
   Gerechtshof te 's Hertogenbosch
   Διάδικοι στην κύρια δίκη
   
      Προσφεύγων: V.O.F. Dressuurstal Jespers
   
      Καθού: Inspecteur van de Belastingdienst/Zuidwest van de rijksbelastingdienst
   Αντικείμενο της υποθέσεως
   Αίτηση εκδόσεως προδικαστικής αποφάσεως — Gerechtshof te 's Hertogenbosch — Ερμηνεία του άρθρου 5, παράγραφος 7, στοιχείο α', της οδηγίας 77/388/ΕΟΚ: Έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (EE ειδ. έκδ. 09/001, σ. 49) — Άλογο αρχικού επιπέδου εκπαιδεύσεως που εκγυμνάζεται και εξασκείται για καθορισμένο σκοπό — Εκπαιδευμένο άλογο που μπορεί να φέρει σέλλα, ικανό, κατόπιν ειδικής εκγυμνάσεως και εξασκήσεως, να συμμετέχει σε αγώνες υψηλότερου επιπέδου — Σε αμφότερες τις περιπτώσεις: κατασκευή νέου αγαθού; — Σημασία μιας δυνάμενης να εκτιμηθεί αντικειμενικώς μεταβολής του αλόγου και της επιτεύξεως ή όχι του σκοπού — Καταβολή του φόρου βάσει μιας μεθόδου περιοδικών δηλώσεων
   Διατακτικό της διατάξεως
   Το Δικαστήριο διατάσσει:
   
               1)
            
            
               Το άρθρο 5, παράγραφος 7, στοιχείο α', της οδηγίας 77/388/ΕΟΚ: Έκτη οδηγία του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση, όπως τροποποιήθηκε με την οδηγία 94/76/ΕΚ του Συμβουλίου, της 22ας Δεκεμβρίου 1994, με την οποία θεσπίστηκαν μεταβατικά μέτρα που εφαρμόζονται, στα πλαίσια της διεύρυνσης της Ευρωπαϊκής Ένωσης την 1η Ιανουαρίου 1995, όσον αφορά το φόρο προστιθεμένης αξίας, πρέπει να ερμηνευθεί κατά την έννοια ότι δεν συνιστά εργασία φασόν η εκγύμναση αλόγου προκειμένου αυτό να καταστεί ικανό να φέρει σέλα, να εκτελεί ασκήσεις ιππασίας και να μετέχει σε διαγωνισμούς και ότι υπό τέτοιες περιστάσεις ένα τέτοιο άλογο δεν μπορεί να θεωρηθεί κατασκευασθέν αγαθό.
            
         
               2)
            
            
               Το απαιτητό του ΦΠΑ που οφείλεται για ποσά που εισπράττονται περιοδικώς ως αμοιβή έναντι παροχής υπηρεσιών συνιστάμενων σε εκγύμναση και εξάσκηση αλόγων προσδιορίζεται βάσει των προϋποθέσεων του άρθρου 10, παράγραφος 2, της έκτης οδηγίας.
            
         
      (1)  EE C 205 της 20.08.2005